السلام عليكم ورحمة الله وبركاته
اليوم جبتلكم طريقة بسيطة وسهله لنقل الصور والفديوات من داخل الآيفون او الآيباد إلى الحاسوب الشخصي وندوز ..
اول شي لازم يكون عندك الاي تيونز منصب ورابط الجهاز عليه ومسوي وثوق بالكامل بحيث البرنامج يتعرف على الجهاز والجهاز يثق بهذا الكومبيوتر ..
تجي تربط الجهاز بالحاسوب عن طريق الكيبل وتكون فاتح الجهاز مو مقفول برمز مفتوح على الشاشة الرئيسية ..
بعدهاراح تطلعلك نافذة الـ Auto Run تختار Import Oictures and videos مثل ما موضح بالصورة ..
تضغط Import وهاي هي راح يضل يحمل وتلكاهن مخزنات بالمسار الموضح بالصورة ايضاً ..
تكدر تعدل خصاص الاستيراد مثلاً تخلي يحذف الملفات بعد الاستيراد .. او مثلاً تخلي تاك لكل صورة راح يطلب هذا منو او تلغي هالخاصية او تحدد مسار التخزين وهكذا ..
طريقة سهله لا تحتاج اي تولز ولا مزامنة اي تونز ولا غير برامج وسريعه اني خلال دقائق نقلت بحدود 1900 صورة من ضمنهن كم فديو ايضا